[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 20.10.2010

COM(2010) 601 τελικό

ΔΙΟΡΘΩΤΙΚΗ ΕΠΙΣΤΟΛΗ ΑΡΙΘ. 3 ΣΤΟ ΣΧΕΔΙΟ ΓΕΝΙΚΟΥ ΠΡΟΫΠΟΛΟΓΙΣΜΟΥ 2011

ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑΤμήμα III - Επιτροπή

ΔΙΟΡΘΩΤΙΚΗ ΕΠΙΣΤΟΛΗ ΑΡΙΘ. 3ΣΤΟ ΣΧΕΔΙΟ ΓΕΝΙΚΟΥ ΠΡΟΫΠΟΛΟΓΙΣΜΟΥ 2011

ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑΤμήμα III - Επιτροπή

Έχοντας υπόψη:

- τη συνθήκη για τη λειτουργία της Ευρωπαϊκής Ένωσης, και ιδίως το άρθρο 314, σε συνδυασμό με τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 106α,

- τον κανονισμό (EΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων[1], και ιδίως το άρθρο 37,

- το σχέδιο γενικού προϋπολογισμού της Ευρωπαϊκής Ένωσης για το οικονομικό έτος 2011 που υπέβαλε η Επιτροπή στις 15 Ιουνίου 2010,

- το σχέδιο διορθωτικής επιστολής αριθ. 1/2011[2],

- το σχέδιο διορθωτικής επιστολής αριθ. 2/2011[3],

Η Ευρωπαϊκή Επιτροπή υποβάλλει στην αρμόδια για τον προϋπολογισμό αρχή την διορθωτική επιστολή αριθ. 3 στο σχέδιο προϋπολογισμού του 2011 για τους λόγους που εκτίθενται στην αιτιολογική έκθεση.

ΑΛΛΑΓΕΣ ΣΤΗΝ ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ

Οι αλλαγές στην κατάσταση εσόδων και δαπανών ανά τμήμα είναι διαθέσιμες στο EUR-Lex ((http://eur-lex.europa.eu/budget/www/index-gr.htm). H απόδοση στην αγγλική γλώσσα των αλλαγών σ’αυτές τις καταστάσεις ανά τμήμα επισυνάπτεται για ενημερωτικούς λόγους ως δημοσιονομικό παράρτημα.

ΠΙΝΑΚΑΣ ΠΕΡΙΕΧΟΜΕΝΩΝ

1. Εισαγωγή 5

2. Διατήρηση και διαχείριση των φυσικών πόρων 5

2.1 Εισαγωγή 5

2.2 Συνοπτικός πίνακας 6

2.3 Δαπάνες ΕΓΤΕ (δαπάνες σχετικές με την αγορά και άμεσες πληρωμές) 6

2.3.1 Γενική επισκόπηση 6

2.3.2 Λεπτομερείς παρατηρήσεις 6

2.4 Διεθνείς συμφωνίες για θέματα αλιείας 6

2.5 Τροποποιήσεις στην ονοματολογία και στις παρατηρήσεις του προϋπολογισμού 6

3. Το Ευρωπαϊκό σχέδιο για την ανάκαμψη της οικονομίας (ΕΣΑΟ) 6

4. Συνοπτικός πίνακας ανά τομέα του δημοσιονομικού πλαισίου 6

1. Εισαγωγή

Η διορθωτική επιστολή αριθ. 3 του σχεδίου προϋπολογισμού για το 2011 (ΣΠ 2011) αφορά τα ακόλουθα:

- την επικαιροποίηση, για κάθε γραμμή χωριστά, των εκτιμώμενων αναγκών για γεωργικές δαπάνες. Εκτός από τους μεταβαλλόμενους παράγοντες της αγοράς, η διορθωτική επιστολή (ΔΕ) περιλαμβάνει επίσης τις νομοθετικές αποφάσεις που εκδόθηκαν στον γεωργικό τομέα από την κατάρτιση του σχεδίου προϋπολογισμού (ΣΠ) 2011, τις αναθεωρημένες εκτιμήσεις των αναγκών για ορισμένες άμεσες πληρωμές, καθώς και προτάσεις, οι οποίες αναμένεται να έχουν αποτελέσματα το επόμενο δημοσιονομικό έτος. Οι πιστώσεις αναλήψεως υποχρεώσεων και οι πιστώσεις πληρωμών μειώθηκαν κατά 346 εκατ. ευρώ,

- επικαιροποίηση της κατάστασης σχετικά με τις διεθνείς συμφωνίες στον τομέα της αλιείας, που οδηγεί σε μείωση των πιστώσεων αναλήψεως υποχρεώσεων κατά 1 εκατ. ευρώ,

- τη δημιουργία νέας θέσης του προϋπολογισμού 32 04 14 04 - Ενεργειακά έργα για την ενίσχυση της οικονομικής ανάκαμψης – Πρωτοβουλίες για την ενεργειακή απόδοση και τις ανανεώσιμες πηγές ενέργειας.

2. Διατήρηση και διαχείριση των φυσικών πόρων

2.1 Εισαγωγή

Η διορθωτική επιστολή αριθ. 3 διαβιβάζεται στην αρμόδια για τον προϋπολογισμό αρχή σύμφωνα με το άρθρο 314 της συνθήκης της Λισαβόνας η οποία προβλέπει ότι «η Επιτροπή μπορεί να τροποποιήσει το σχέδιο προϋπολογισμού κατά τη διάρκεια της διαδικασίας, έως τη σύγκληση της επιτροπής συνδιαλλαγής που προβλέπεται στην παράγραφο 5».

Η ΔΕ, όπως και το ΣΠ, βασίζεται στις ανάγκες της Κοινότητας ως συνόλου. Πρέπει να υπογραμμιστεί ότι οι εν λόγω πιστώσεις νοούνται ως πρόβλεψη και όχι ως αντικείμενο δαπανών. Οι τρέχουσες δαπάνες θα εξαρτηθούν, ειδικότερα, από τις πραγματικές συνθήκες της αγοράς, από την τρέχουσα συναλλαγματική ισοτιμία ευρώ/δολαρίου, καθώς και από τον ρυθμό των πληρωμών από τα κράτη μέλη. Σύμφωνα με τη νομική βάση, το ποσό που υποχρεούται να καταβάλει ένα κράτος μέλος σύμφωνα με τις κανονιστικές ρυθμίσεις – εντός των προβλεπόμενων από το δημοσιονομικό πλαίσιο ορίων – θα επιστραφεί εξ ολοκλήρου.

Ορισμένες παρατηρήσεις του προϋπολογισμού επικαιροποιήθηκαν για λόγους σαφήνειας και διαφάνειας.

Σύμφωνα με την παρούσα ΔΕ 3, οι συνολικές πιστώσεις για τον τομέα 2 εκτιμώνται σε 59 139 εκατ. ευρώ, με αποτέλεσμα να παραμένει περιθώριο 1 199 εκατ. ευρώ σε πιστώσεις αναλήψεως υποχρεώσεων κάτω από το αντίστοιχο ανώτατο όριο του δημοσιονομικού πλαισίου.

Οι πιστώσεις αναλήψεως υποχρεώσεων για γεωργικές δαπάνες (συμπεριλαμβανομένων των κτηνιατρικών και αλιευτικών δαπανών που χρηματοδοτούνται στο πλαίσιο του ΕΓΤΕ) ανέρχονται σε 43 401 εκατ. ευρώ, δηλαδή σημειώνεται μείωση κατά 346 εκατ. ευρώ σε σύγκριση με το ΣΠ του 2011, η οποία οφείλεται στην είσπραξη, το 2010, εσόδων για ειδικό προορισμό υψηλοτέρων από τα προβλεπόμενα και στην ευνοϊκή κατάσταση όσον αφορά τις γεωργικές αγορές. Δεδομένου ότι οι πιστώσεις πληρωμών του ΕΓΤΕ μειώθηκαν κατά το ίδιο ποσό, φθάνουμε στο συνολικό ποσό των 43 311 εκατ. ευρώ.

Όσον αφορά τις διεθνείς συμφωνίες στον τομέα της αλιείας, η ΔΕ προτείνει πολύ ελαφρά προσαρμογή των πιστώσεων αναλήψεως υποχρεώσεων κατά 1 εκατ. ευρώ.

2.2 Συνοπτικός πίνακας

ΣΠ 2011 | ΔΕ 3/2011 | Διαφορά |

σε εκατ. ευρώ | (α) | (β) | (γ)=(β)-(α) |

ΠΑΥ | ΠΠ | ΠΑΥ | ΠΠ | ΠΑΥ | ΠΠ |

Ανώτατο όριο του δημοσιονομικού πλαισίου | 60 338 | 60 338 | 0 |

Περιθώριο | 851,8 | 1 199,0 | +347,2 |

Συνολικές πιστώσεις του τομέα 2 | 59 486,2 | 58 135,7 | 59 139,0 | 57 789,5 | -347,2 | -346,2 |

εκ των οποίων: |

Γεωργικές δαπάνες (δαπάνες σχετικές με την αγορά και άμεσες πληρωμές)[4] | 43 747,4 | 43 656,8 | 43 401,2 | 43 310,6 | -346,2 | -346,2 |

Διεθνής αλιεία και δίκαιο της θάλασσας | 154,8 | 159,4 | 153,8 | 159,4 | -1,0 | 0,0 |

2.3 Δαπάνες ΕΓΤΕ (δαπάνες σχετικές με την αγορά και άμεσες πληρωμές)

2.3.1 Γενική επισκόπηση

Στόχος της ΔΕ 3 είναι να εξασφαλίσει ότι ο γεωργικός προϋπολογισμός βασίζεται στα πλέον πρόσφατα οικονομικά δεδομένα και στο πιο πρόσφατο νομοθετικό πλαίσιο. Πράγματι, από τον Σεπτέμβριο, η Επιτροπή διαθέτει μια πρώτη ένδειξη για το επίπεδο παραγωγής (συγκομιδής) του 2010, η οποία αποτελεί τη βάση για κάθε αξιόπιστη εκτίμηση των δημοσιονομικών αναγκών για το 2011.

Όπως και στο παρελθόν, η Επιτροπή επανεξέτασε προσεκτικά όλες τις εκτιμήσεις της για τις γεωργικές δαπάνες, για κάθε γραμμή χωριστά. Εκτός από τους παράγοντες της αγοράς, η παρούσα ΔΕ 3 λαμβάνει επίσης υπόψη τις νομοθετικές αποφάσεις που εκδόθηκαν στον γεωργικό τομέα μετά την κατάρτιση του ΣΠ, καθώς και τις προτάσεις της Επιτροπής.

Οι πιστώσεις του ΕΓΤΕ μειώθηκαν κατά 346 εκατ. ευρώ. Η εξέλιξη αυτή οφείλεται κυρίως σε χαμηλότερες ανάγκες για το κεφάλαιο 05 02 Παρεμβάσεις στις γεωργικές αγορές (- 136 εκατ. ευρώ) και σε τροποποίηση στο επίπεδο των εσόδων για ειδικό προορισμό του ΕΓΤΕ που προβλέπονται για το 2011. Πρώτον, τα συμπληρωματικά έσοδα για ειδικό προορισμό που εισπράχθηκαν το 2010, ύψους 210 εκατ. ευρώ, θα μεταφερθούν από το 2010 στο 2011. Δεύτερον, η Επιτροπή αναμένει σχετική αύξηση των εσόδων για ειδικό προορισμό που θα δημιουργηθούν το 2011 (+ 19 εκατ. ευρώ), έτσι ώστε η συνολική αύξηση των διαθέσιμων εσόδων για ειδικό προορισμό να ανέλθει σε 229 εκατ. ευρώ.

Κατά συνέπεια, οι συνολικές πιστώσεις αναλήψεως υποχρεώσεων που ζητήθηκαν για γεωργικές δαπάνες χρηματοδοτούμενες από το ΕΓΤΕ ανέρχονται σε 43 401 εκατ. ευρώ, δηλαδή σε ποσό χαμηλότερο από τις προβλέψεις στο ΣΠ του 2011 (- 346 εκατ. ευρώ), το οποίο οδηγεί σε περιθώριο κάτω από το επιμέρους ανώτατο όριο του ΕΓΤΕ, το οποίο ανέρχεται τώρα σε 1 065 εκατ. ευρώ. Το νέο περιθώριο για τον τομέα 2 ανέρχεται συνολικά σε 1 199 εκατ. ευρώ.

2.3.2 Λεπτομερείς παρατηρήσεις

05 02 Παρεμβάσεις στις γεωργικές αγορές (πιστώσεις - 365 εκατ. ευρώ)

ανάγκες στο σχέδιο προϋπολογισμού: 3.591 εκατ. ευρώ

αιτούμενες πιστώσεις στο σχέδιο προϋπολογισμού: 3.491 εκατ. ευρώ

εκτιμώμενα έσοδα για ειδικό προορισμό στο σχέδιο προϋπολογισμού του 2011: 100 εκατ. ευρώ

ανάγκες μετά τη διορθωτική επιστολή: 3.455 εκατ. ευρώ

αιτούμενες πιστώσεις μετά τη διορθωτική επιστολή: 3.155 εκατ. ευρώ

εκτιμώμενα έσοδα για ειδικό προορισμό το 2011 μετά από διορθωτική επιστολή: 300 εκατ. ευρώ

Οι υποθέσεις στις οποίες βασίζεται η παρούσα ΔΕ για την πλειονότητα των γεωργικών αγορών επιβεβαιώνουν ως επί το πλείστον την εκτίμηση που διατυπώθηκε κατά την κατάρτιση του ΔΠ 2011 και συνοδεύονται, γενικά, από ευνοϊκές προοπτικές για τις περισσότερες γεωργικές αγορές. Οι τροποποιήσεις που προτείνονται στην παρούσα ΔΕ 3 είναι κυρίως τεχνικού χαρακτήρα, αλλά αντανακλούν επίσης τη βελτιωμένη κατάσταση της αγοράς για δύο βασικούς τομείς: σιτηρά και γαλακτοκομικά προϊόντα. Όσον αφορά τα σιτηρά, ενώ το ΣΠ 2011 προέβλεψε υψηλότερες δαπάνες για παρεμβάσεις στην αγορά, η ΔΕ 3 δείχνει κάποια μείωση, δεδομένου ότι οι βελτιωμένες προοπτικές της αγοράς καθιστούν δυνατή τη μείωση των δημόσιων αποθεμάτων γρηγορότερα από ότι είχε αρχικά προβλεφθεί. Η θετική εξέλιξη που προκύπτει από την πρόταση ΣΠ 2011 της Επιτροπής για τις αγορές γαλακτοκομικών προϊόντων παραμένει επίκαιρη και η πρόσφατη κατάσταση της αγοράς προτείνει επίσης χαμηλότερα αποθέματα παρέμβασης, που οδηγούν σε μείωση της αίτησης πιστώσεων. Οι συνολικές ανάγκες μέτρων παρέμβασης στις γεωργικές αγορές μειώνονται κατά 136 εκατ. ευρώ σε σύγκριση με το ΣΠ. Επίσης, εκτιμάται ότι στο κεφάλαιο 05 02 καθίστανται διαθέσιμα 200 εκατ. ευρώ ως πρόσθετα έσοδα για ειδικό προορισμό. Οι πιο σημαντικές τροποποιήσεις εξηγούνται συνοπτικά κατωτέρω. Στο τέλος του παρόντος τμήματος, περιλαμβάνεται πίνακας με το σύνολο των τροποποιήσεων (στο επίπεδο άρθρων).

Όσον αφορά τα σιτηρά , μετά από τη συγκομιδή ρεκόρ την περίοδο 2008/09 και τη σχετικά υψηλή συγκομιδή την περίοδο 2009/2010, η παραγωγή της ΕΕ το 2010/11 προβλέπεται να επιστρέψει σε σχετικά μεσαίο επίπεδο. Από τις πλέον πρόσφατες προβλέψεις της αγοράς προκύπτει ότι οι τιμές θα συνεχίσουν να αυξάνονται, τόσο στην εσωτερική αγορά όσο και στις παγκόσμιες αγορές. Η ΔΕ 3 προτείνει για τα μέτρα παρέμβασης μείωση κατά 108 εκατ. ευρώ σε σύγκριση με το ΣΠ 2011, λαμβανομένης υπόψη της θετικότερης εξέλιξης των δημόσιων αποθεμάτων της ΕΕ. Στην ουσία, προβλέπεται ότι σχεδόν το σύνολο των ποσοτήτων που βρίσκονται επί του παρόντος σε δημόσια αποθεματοποίηση θα απορροφηθεί από τις ελεύθερες αγορές ή στο πλαίσιο προγράμματος υπέρ των απόρων.

Όσον αφορά τα οπωροκηπευτικά , ενώ οι ανάγκες είναι κατά κάποιον τρόπο μειωμένες (- 24,2 εκατ. ευρώ), μετά από επικαιροποιημένη εκτίμηση της πραγματικής απορρόφησης των μέτρων υπέρ των οργανώσεων παραγωγών και της κατάστασης των εκκρεμών πληρωμών για προηγούμενα μέτρα, οι προτεινόμενες πιστώσεις είναι σαφώς χαμηλότερες από ό,τι στο ΣΠ 2011. Πράγματι, οι πιστώσεις του προϋπολογισμού που ζητήθηκαν για το ταμείο λειτουργίας των οργανώσεων των παραγωγών (θέση του προϋπολογισμού 05 02 08 03) προτείνεται να μειωθούν κατά 226 εκατ. ευρώ, εκ των οποίων 200 εκατ. ευρώ αντανακλούν τις επικαιροποιημένες εκτιμήσεις για τα έσοδα που διατίθενται στη θέση αυτή.

Προτείνεται να αυξηθούν οι πιστώσεις για αποξηραμένες ζωοτροφές (θέση του προϋπολογισμού 05 02 11 01) κατά + 7 εκατ. ευρώ, λαμβανομένων υπόψη των πιο πρόσφατων αριθμητικών στοιχείων για την παραγωγή.

Όσον αφορά το γάλα και γαλακτοκομικά προϊόντα , οι εκτιμήσεις του ΣΠ 2011 είχαν ήδη προβλέψει τη συνέχιση της ευνοϊκής εξέλιξης της αγοράς που ξεκίνησε τους τελευταίους μήνες του 2009. Οι εξελίξεις κατά τη διάρκεια του 2010 στηρίζουν μέχρι τώρα αυτή τη θετική υπόθεση, έτσι ώστε να μην υπάρξει σημαντική μεταβολή σε σύγκριση με το ΣΠ 2011. Ωστόσο, οι επικαιροποιημένες προβλέψεις αφήνουν να εννοηθεί ότι πραγματοποιήθηκε πιο ριζική μείωση των δημόσιων αποθεμάτων βουτύρου και αποκορυφωμένου γάλακτος σε σκόνη σε σύγκριση με τις αρχικές προβλέψεις. Οι πιστώσεις που προορίζονται για μέτρα παρέμβασης για το αποκορυφωμένο γάλα σε σκόνη (θέση προϋπολογισμού 05 02 12 02) και για το βούτυρο και την κρέμα (θέση προϋπολογισμού 05 02 12 04) προτείνεται να μειωθούν κατά 11 εκατ. ευρώ και κατά 3 εκατ. ευρώ, αντίστοιχα, σε σύγκριση με το ΣΠ 2011.

Οι πιστώσεις για τον τομέα του βοείου κρέατος προτείνεται να αυξηθούν κατά 11 εκατ. ευρώ. Η πρόταση αυτή βασίζεται στο γεγονός ότι, σύμφωνα με τα πιο πρόσφατα διαθέσιμα αριθμητικά στοιχεία σχετικά με εκδοθείσες άδειες εξαγωγής, οι δαπάνες σχετικά με τις επιστροφές κατά την εξαγωγή κρέατος (+ 8 εκατ. ευρώ) και τα ζώντα ζώα (+ 2 εκατ. ευρώ) παρουσιάζουν αύξηση. Επίσης, απαιτείται μικρό συμπληρωματικό ποσό (+ 1 εκατ. ευρώ) για την εκκαθάριση των εκκρεμών πληρωμών σχετικά με έκτακτα μέτρα στήριξης της αγοράς (πρώην μέτρα ΣΕΒ).

Όσον αφορά το άρθρο 05 02 15 ( Χοίρειο κρέας, αυγά, πουλερικά, μελισσοκομία και λοιπά ζωικά προϊόντα ), η ΔΕ προτείνει μείωση των πιστώσεων κατά 7 εκατ. ευρώ σε σύγκριση με το ΣΠ 2011. Η μείωση αυτή είναι το καθαρό αποτέλεσμα συμπληρωματικών αναγκών που προκύπτουν από τη μελισσοκομία (+ 8 εκατ. ευρώ), σύμφωνα με πρόσφατη απόφασης της Επιτροπής, από επιστροφές κατά την εξαγωγή χοίρειου κρέατος (+ 3 εκατ. ευρώ) σε συνδυασμό με εκκρεμείς πληρωμές για πιστοποιητικά που έχουν ήδη εκδοθεί, καθώς και από επιστροφές κατά την εξαγωγή αβγών (+ 1 εκατ. ευρώ) με βάση επικαιροποιημένες προβλέψεις της αγοράς. Ωστόσο, οι πλέον πρόσφατες πληροφορίες της αγοράς σχετικά με τις αγορές καθιστούν δυνατή την πρόβλεψη μείωσης των πιστώσεων που προορίζονται για επιστροφές κατά την εξαγωγή πουλερικών (- 19 εκατ. ευρώ).

05 03 Άμεσες ενισχύσεις (πιστώσεις + 19 εκατ. ευρώ)

ανάγκες στο σχέδιο προϋπολογισμού: 40.499 εκατ. ευρώ

αιτούμενες πιστώσεις στο σχέδιο προϋπολογισμού: 39 911 εκατ. ευρώ

εκτιμώμενα έσοδα για ειδικό προορισμό στο σχέδιο προϋπολογισμού του 2011: 588 εκατ. ευρώ

ανάγκες μετά τη διορθωτική επιστολή: 40 518 εκατ. ευρώ

αιτούμενες πιστώσεις μετά τη διορθωτική επιστολή: 39 901 εκατ. ευρώ

εκτιμώμενα έσοδα για ειδικό προορισμό το 2011 μετά από διορθωτική επιστολή: 617 εκατ. ευρώ

Οι αιτούμενες πιστώσεις του προϋπολογισμού για το κεφάλαιο αυτό αναθεωρήθηκαν προς τα πάνω κατά 19 εκατ. ευρώ. Οι εξελίξεις αυτές οφείλονται κυρίως στην αναθεώρηση της εκτίμησης των αναγκών του καθεστώτος ενιαίας ενίσχυσης (ΚΕΕ) στην Ισπανία. Οι περισσότερες από τις υπόλοιπες αλλαγές προκύπτουν από την ανακατανομή μεταξύ γραμμών στο πλαίσιο του κεφαλαίου, το μεγαλύτερο μέρος των οποίων συνδέεται με ειδικά μέτρα στήριξης, που δεν επηρεάζουν καθόλου το συνολικό άθροισμα.

Τροποποιήσεις στο επίπεδο των άρθρων

Κωδικός | Ονομασία | ΣΠ | ΔΕ | Διαφορά | Παρατηρήσεις |

(σε εκατ. ευρώ) | (σε εκατ. ευρώ) | (σε εκατ. ευρώ) |

Παρεμβάσεις στις γεωργικές αγορές |

05 02 01 | Σιτηρά | 126,1 | 18,1 | -108,0 | Χαμηλότερες ανάγκες για μέτρα παρέμβασης μετά τις επικαιροποιημένες προβλέψεις της αγοράς που μεταφράζονται σε χαμηλότερα αποθέματα παρέμβασης. |

05 02 08 | Οπωροκηπευτικά | Χαμηλότερες ανάγκες οι οποίες προκύπτουν από την ανάλυση των τρεχουσών αιτήσεων για το ταμείο λειτουργίας των οργανώσεων των παραγωγών (- 26 εκατ. ευρώ), ελαφρώς υψηλότερες δαπάνες για τα ΥΠΕ που προέρχονται από προηγούμενα μέτρα (+ 1,8 εκατ. ευρώ) και υψηλότερα έσοδα για ειδικό προορισμό στη θέση του προϋπολογισμού 05 02 08 03 Ταμείο λειτουργίας των οργανώσεων των παραγωγών (+ 200 εκατ. ευρώ). |

--- Πιστώσεις | 915,3 | 691,1 | -224,2 |

--- Ανάγκες | 1 015,3 | 991,1 | -24,2 |

05 02 09 | Προϊόντα του αμπελοοινικού τομέα | 1 145,7 | 1 143,7 | -2,0 | Ελαφρά μείωση των αναγκών μετά τις επικαιροποιημένες πληροφορίες για την αποθεματοποίηση αλκοόλης. |

05 02 11 | Λοιπά φυτικά προϊόντα και μέτρα | 380,9 | 388,9 | +8,0 | Συμπληρωματικές ανάγκες σχετικές με αποξηραμένες ζωοτροφές (+ 7 εκατ. ευρώ) με βάση τα τελευταία αριθμητικά στοιχεία παραγωγής και για τα μέτρα POSEI (+ 1 εκατ. ευρώ) μετά την επανεξέταση της πτυχής των μέτρων της αγοράς και της πτυχής των άμεσων ενισχύσεων. |

05 02 12 | Γάλα και γαλακτοκομικά προϊόντα | 104,0 | 90,0 | -14,0 | Μικρότερες ανάγκες για μέτρα παρέμβασης για το βούτυρο (-3 εκατ. ευρώ) και για το αποκορυφωμένο γάλα σε σκόνη (- 11 εκατ. ευρώ) μετά τις επικαιροποιημένες προβλέψεις της αγοράς που μεταφράζονται σε χαμηλότερα αποθέματα παρέμβασης. |

05 02 13 | Βόειο κρέας | 24,1 | 35,1 | +11,0 | Μεγαλύτερες ανάγκες για επιστροφές κατά την εξαγωγή βοείου κρέατος (+ 8 εκατ. ευρώ) και για ζώντα ζώα (+ 2 εκατ. ευρώ) με βάση τα πιο πρόσφατα αριθμητικά στοιχεία σχετικά με εκδοθείσες άδειες εξαγωγής, καθώς και ελαφρά αύξηση για τον συμψηφισμό των ΥΠΕ που αφορούν έκτακτα μέτρα στήριξης (+ 1 εκατ. ευρώ). |

05 02 15 | Χοίρειο κρέας, αυγά, πουλερικά, μελισσοκομία και λοιπά ζωικά προϊόντα | 124,0 | 117,0 | -7,0 | Μεγαλύτερες ανάγκες μέτρων υπέρ της μελισσοκομίας (+ 8 εκατ. ευρώ 8), εκκρεμείς πληρωμές για επιστροφές κατά την εξαγωγή χοίρειου κρέατος (+ 3 εκατ. ευρώ) και για επιστροφές κατά την εξαγωγή αβγών (+ 1 εκατ. ευρώ). Μικρότερες ανάγκες για επιστροφές κατά την εξαγωγή πουλερικών (- 19 εκατ. ευρώ). |

Άμεσες ενισχύσεις |

05 03 01 | Αποσυνδεδεμένες άμεσες ενισχύσεις | Όσον αφορά το καθεστώς ενιαίας ενίσχυσης (ΚΕΕ), οι ανάγκες μειώθηκαν κατά 3 εκατ. ευρώ λόγω της μείωσης που σημειώθηκε για το ΗΒ (μετάβαση στη θέση 05 03 02 36 – Ειδικοί τύποι γεωργικών εκμεταλλεύσεων) και της αύξησης για την Ισπανία (αλλαγή της υπόθεσης σχετικά με την υποαπορρόφηση). Το καθεστώς ενιαίας στρεμματικής ενίσχυσης («ΚΕΣΕ») μειώνεται κατά – 31 εκατ. ευρώ λόγω των μεταβολών που αφορούν την Ουγγαρία (μεταφορά στη θέση 05 03 01 05 – Ειδική στήριξη βάσει του άρθρου 68) και τη Σλοβακία (μετάβαση στη θέση 05 03 01 03 – Πληρωμή για τη ζάχαρη). Επίσης, παρατηρείται τροποποίηση όσον αφορά τα έσοδα για ειδικό προορισμό για το καθεστώς ενιαίας ενίσχυσης (ΚΕΕ) ύψους 29 εκατ. ευρώ. |

--- Πιστώσεις | 36 489,0 | 36 454,0 | -35,0 |

--- Ανάγκες | 37 077,0 | 37 071,0 | -6,0 |

05 03 02 | Άλλες άμεσες ενισχύσεις | 3 422,0 | 3 447,0 | +25,0 | Τροποποιήσεις ήσσονος σημασίας, που οδηγούν σε αυξήσεις και σε μειώσεις, οφείλονται σε: - ανακατανομή μεταξύ γραμμών: 05 03 02 36 (Ειδικοί τύποι γεωργικών εκμεταλλεύσεων) και 05 03 02 44 (Ειδική στήριξη – άρθρο 68) - τροποποίηση της υπόθεσης σχετικά με την υποαπορρόφηση: 05 03 02 05 (Σπόροι σπορά), 05 03 02 39 (Πρόσθετο ποσό για τη ζάχαρη), 05 03 02 43 (Πληρωμή για τους μαλακούς καρπούς). - τροποποιήσεις στις γραμμές POSEI (05 03 02 - 50 και 05 03 02 52) ώστε να ληφθούν υπόψη πρόσφατες πληροφορίες για τα σχέδια που υποβλήθηκαν από τα κράτη μέλη. |

2.4 Διεθνείς συμφωνίες για θέματα αλιείας

Η Επιτροπή εξέτασε τις πλέον πρόσφατες διαθέσιμες πληροφορίες σχετικά με τις συμφωνίες στον τομέα της αλιείας και προτείνει να μειωθούν οι πιστώσεις αναλήψεως υποχρεώσεων για το άρθρο του προϋπολογισμού 11 03 01 κατά 1 εκατ. ευρώ (αναθεωρημένες εκτιμήσεις για επιπλέον αλιεύματα).

2.5 Τροποποιήσεις στην ονοματολογία και στις παρατηρήσεις του προϋπολογισμού

Οι παρατηρήσεις του προϋπολογισμού για τα ακόλουθα κεφάλαια, άρθρα και θέσεις έχουν επικαιροποιηθεί (βλ. εξηγήσεις στις παρενθέσεις):

Κεφάλαιο 05 02 – Παρεμβάσεις στις γεωργικές αγορές (αριθμητικά στοιχεία εσόδων για ειδικό προορισμό)

Άρθρο 05 02 16 01– Ταμείο Αναδιάρθρωσης στον τομέα της ζάχαρης (αριθμητικά στοιχεία εσόδων για ειδικό προορισμό)

Κεφάλαιο 05 03 – Άμεσες ενισχύσεις (αριθμητικά στοιχεία εσόδων για ειδικό προορισμό)

Θέση 6 7 0 1 – Εκκαθάριση των λογαριασμών ΕΓΤΕ – Έσοδα για ειδικό προορισμό (αριθμητικά στοιχεία εσόδων για ειδικό προορισμό)

Θέση 6 7 0 2 – Παρατυπίες του ΕΓΤΕ – Έσοδα για ειδικό προορισμό (αριθμητικά στοιχεία εσόδων για ειδικό προορισμό)

Θέση 6 7 0 3 – Υπερεισφορά καταβαλλόμενη από τους παραγωγούς γάλακτος – Έσοδα για ειδικό προορισμό (αριθμητικά στοιχεία εσόδων για ειδικό προορισμό)

Θέση 6 8 0 1 – Προσωρινά ποσά αναδιάρθρωσης – Έσοδα για ειδικό προορισμό (αριθμητικά στοιχεία εσόδων για ειδικό προορισμό)

3. Το Ευρωπαϊκό σχέδιο για την ανάκαμψη της οικονομίας (ΕΣΑΟ)

Τον Μάιο του 2010, η Επιτροπή πρότεινε τροποποίηση του κανονισμού (ΕΚ) 663/2009, ώστε να χρησιμοποιηθούν τα μη δεσμευμένα κεφάλαια στο πλαίσιο του κεφαλαίου II του κανονισμού ΕΣΑΟ για τη δημιουργία χρηματοδοτικού μέσου που προορίζεται ειδικά για τη στήριξη πρωτοβουλιών για την ενεργειακή απόδοση και τις ανανεώσιμες πηγές ενέργειας.

Η χρηματοδοτική διευκόλυνση θα στηρίξει την ανάπτυξη έργων στον τομέα της ενεργειακής απόδοσης και των ανανεώσιμων πηγών ενέργειας που μπορούν να χρηματοδοτηθούν από τράπεζες και θα διευκολύνει τη χρηματοδότηση επενδύσεων στον τομέα της ενεργειακής απόδοσης και των ανανεώσιμων πηγών ενέργειας, ιδιαίτερα στις αστικές περιοχές. Για να προωθηθεί μεγάλος αριθμός αποκεντρωμένων επενδύσεων, δικαιούχοι θα είναι οι δημοτικές, οι τοπικές και οι περιφερειακές αρχές. Σύμφωνα με τον κανονισμό ΕΣΑΟ, η διευκόλυνση πρέπει να περιοριστεί στη χρηματοδότηση μέτρων τα οποία έχουν ταχύ, μετρήσιμο και ουσιαστικό αντίκτυπο στην ανάκαμψη της οικονομίας της ΕΕ, στην ενίσχυση της ενεργειακής ασφάλειας και τη μείωση των εκπομπών αερίων του θερμοκηπίου.

Η πρόταση αυτή συνάδει πλήρως με τη δήλωση που αναφέρεται στην αιτιολογική σκέψη 7 του κανονισμού ΕΣΑΟ με την οποία η Επιτροπή κοινοποιεί την πρόθεσή της να προτείνει μέτρα που καθιστούν δυνατή την ανακατανομή μη δεσμευμένων κεφαλαίων για τη χρηματοδότηση έργων στους τομείς της ενεργειακής απόδοσης και της παραγωγής ενέργειας από ανανεώσιμες πηγές.

Ο προτεινόμενος διορθωτικός κανονισμός εξετάζεται επί του παρόντος από το Ευρωπαϊκό Κοινοβούλιο και το Συμβούλιο.

Για τον σκοπό αυτόν, η Επιτροπή προτείνει τη δημιουργία νέας θέσης του προϋπολογισμού 32 04 14 04 - Ενεργειακά έργα για την ενίσχυση της οικονομικής ανάκαμψης – Πρωτοβουλίες για την ενεργειακή απόδοση και τις ανανεώσιμες πηγές ενέργειας. Η θέση του προϋπολογισμού δημιουργήθηκε στο πλαίσιο του νέου τίτλου 32 «Ενέργεια». Η δημιουργία της ίδιας θέσης του προϋπολογισμού προτείνεται στον διορθωτικό προϋπολογισμό 10/2010 στο πλαίσιο του τίτλου 6 «Ενέργεια και μεταφορές» ως γραμμή 06 04 14 04.

4. Συνοπτικός πίνακας ανά τομέα του δημοσιονομικού πλαισίου

Δημοσιονομικό πλαίσιο Τομέας/υποτομέας | Δημοσιονομικό πλαίσιο 2011 | Σχέδιο προϋπολογισμού 2011 + ΔΕ 1-2/2011 | ΔΕ 3/2011 | Σχέδιο προϋπολογισμού 2011 + ΔΕ 1-3/2011 |

|ΠΑΥ |ΠΠ |ΠΑΥ |ΠΠ |ΠΑΥ |ΠΠ |ΠΑΥ |ΠΠ | | 1. ΒΙΩΣΙΜΗ ΑΝΑΠΤΥΞΗ | | | | | | | | | | 1α. Ανταγωνιστικότητα για την ανάπτυξη και την απασχόληση |12 987 000 000 | |13 438 076 270 |12 110 938 170 | | |13 438 076 270 |12 110 938 170 | |1β. Συνοχή για την ανάπτυξη και την απασχόληση |50 987 000 000 | |50 970 093 784 |42 540 796 740 | | |50 970 093 784 |42 540 796 740 | | Σύνολο | 63 974 000 000 | |64 408 170 054 |54 651 734 910 | | |64 408 170 054 |54 651 734 910 | | Περιθώριο[5]

| | |65 829 946 | | | |65 829 946 | | | 2. ΔΙΑΤΗΡΗΣΗ ΚΑΙ ΔΙΑΧΕΙΡΙΣΗ ΤΩΝ ΦΥΣΙΚΩΝ ΠΟΡΩΝ | | | | | | | | | |Εκ των οποίων, δαπάνες συνδεδεμένες με την αγορά και τις άμεσες ενισχύσεις |47 617 000 000 | |43 747 401 900 |43 656 761 358 | -346 200 000 | -346 200 000 |43 401 201 900 |43 310 561 358 | | Σύνολο | 60 338 000 000 | |59 486 248 389 |58 135 685 296 |-347 200 000 |-346 200 000 |59 139 048 389 |57 789 485 296 | | Περιθώριο | | |851 751 611 | | | |1 198 351 611 | | | 3. ΙΘΑΓΕΝΕΙΑ, ΕΛΕΥΘΕΡΙΑ, ΑΣΦΑΛΕΙΑ ΚΑΙ ΔΙΚΑΙΟΣΥΝΗ | | | | | | | | | |3α. Ελευθερία, ασφάλεια και δικαιοσύνη |1 206 000 000 | |1 135 252 740 |853 125 740 | | |1 135 804 740 |853 125 740 | |3β. Ιθαγένεια |683 000 000 | |667 817 000 |638 979 000 | | |667 817 000 |638 979 000 | | Σύνολο | 1 889 000 000 | |1 803 069 740 |1 492 104 740 | | |1 803 621 740 |1 492 104 740 | | Περιθώριο | | |85 378 260 | | | |85 378 260 | | | 4. Η ΕΕ ΩΣ ΠΑΓΚΟΣΜΙΟΣ ΠΑΡΑΓΩΝ[6]

|8 430 000 000 | | 8 613 529 377 |7 601 763 867 | | | 8 613 529 377 |7 601 763 867 | | Περιθώριο | | | 70 330 623 | | | | 70 330 623 | | | 5. ΔΙΟΙΚΗΣΗ[7]

|8 334 000 000 | |8 289 835 688 |8 290 890 688 | | |8 289 835 688 |8 290 890 688 | | Περιθώριο | | | 126 164 312 | | | | 126 164 312 | | | ΣΥΝΟΛΟ | 142 965 000 000 |134 280 000 000 |142 601 405 248 |130 172 179 501 |-347 200 000 |-346 200 000 |142 254 205 248 |129 825 979 501 | | Περιθώριο | | |1 199 454 752 |4 392 820 499 | | |1 546 654 752 |4 739 020 499 | |

[1] ΕΕ L 248 της 16.9.2002, σ. 1.

[2] SEC(2010) 1064.

[3] SEC(2010) 1199.

[4] Δαπάνες του Ευρωπαϊκού Γεωργικού Ταμείου Εγγυήσεων (ΕΓΤΕ) στις οποίες περιλαμβάνονται 30 εκατ. ευρώ βάσει του τίτλου 11 Θαλάσσιες υποθέσεις και αλιεία και 342,9 εκατ. ευρώ βάσει του τίτλου 17 Υγεία και προστασία των καταναλωτών.

[5] Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) δεν περιλαμβάνεται στον υπολογισμό του περιθωρίου στο πλαίσιο του τομέα 1α (500 εκατ. ευρώ).

[6] Το περιθώριο 2011 για τον τομέα 4 δεν λαμβάνει υπόψη τις πιστώσεις που συνδέονται με το αποθεματικό επείγουσας βοήθειας (253,9 εκατ. ευρώ).

[7] Για τον υπολογισμό του περιθωρίου κάτω από το ανώτατο όριο για τον τομέα 5, λαμβάνεται υπόψη η υποσημείωση (1) του δημοσιονομικού πλαισίου για την περίοδο 2007-2013 για ποσό 82 εκατ. ευρώ για τις συνεισφορές του προσωπικού στο συνταξιοδοτικό σύστημα.